**«АЛАШТЫҢ БЕС АРЫСЫ» АТТЫ ДӨҢГЕЛЕК ҮСТЕЛ**

Әл-Фараби атындағы ҚазҰУ механика-математика факультеті «Механика» кафедрасының 1 курс магистрант-практиканттарының ұйымдастыруымен 25 сәуір 2013 жыл, сағат 15:00-де 106-шы аудиторияда **«Алаштың бес арысы»** атты **дөңгелек үстел** өткізілді.

**Дөңгелек үстелді** **ұйымдастырушылар**: механика кафедрасының 1 курс магистрант-практиканттары

**Дөңгелек үстел мақсаты** әл-Фараби атындағы Қазақ Ұлттық Университетінің студенттері мен магистранттарына міндетті түрде оқуға тиісті «100 шығарма» бағдарламасы негізінде студенттерге Алаштың бес арысы Ш. Құдайбердіұлы, А. Байтұрсынұлы, Міржақып Дулатов, Ж. Аймауытов және М. Жұмабаевтардың өмірбаяндарымен және шығармаларымен таныстырып, жастарды адамгершілікке, еңбекқорлыққа, рухани азық алуға тәрбиелеу.

**Дөңгелек үстелге қатысқандар:** 1 - курс магистранттарының педагогикалық практика бойынша жетекшісі механика кафедрасының доценті Туралина Д.Е., механика кафедрасы меңгерушісінің оқу-тәрбие ісі жөніндегі орынбасары доцент Еспаев Б., механика кафедрасының PhD докторанты Маемерова Г., кафедра қызметкерлері Наурызбаев Б., Қалабай А., Жошиев Е., педагогика кафедрасының доценті Асаубаева А.К., психология кафедрасының доценті Садыкова Н.М., 1-курс магистрант-практиканттары. Механика мамандығының 1, 2, 3 курс студенттері және КТТ мамандығының 2 курс студенттері, Ақпараттық технология кафедрасының магистранттары (барлығы 60-тан аса қатысушы болды).

**Дөңгелек үстел барысында**

* Практикант Кожатаева Г. тәрбие сағатын ашып, студенттерді сабақтың мақсатымен таныстырды.
* Студент Мәдет Дәулет бес арыстың бірі Ш. Құдайбердіұлының өмірбаянымен таныстырды. Студент Мұратбек Арман Шәкәрімнің «Құмарлық» атты және Спабек Гүлнұр «Адамшылдық» атты өлеңін оқыды.
* Магистрант Смайлханова Самал А. Байтұрсынұлының өмір жолынан ақпарат берді. Магистрант Досболов Нұрболат А. Байтұрсынұлының «Қазақ салты» атты өлеңін оқыды.
* Кафедра қызметкері Наурызбаев Бақытжан Міржақып Дулатовтың өмірбаяны және еңбектерімен таныстырды.
* Магистрант Ембергенова Динара Ж. Аймауытовтың өмірбаяны және еңбектерімен таныстырды.
* Студент Жумабаева Гүлсім М. Жұмабаевтың өмірбаянымен таныстырып, көркем слайд көрсетті. Студент Жұмабаева Балжан М. Жұмабаевтың «Тұтқын» атты, ал Баратова Ляззат «Сағындым» атты, Хайролла Сандуғаш «Қарағым» атты, Мәкен Айбек «Өмір», Абу Бекдаулет «Қазағым» атты өлеңдерін оқыды.
* Студент Қуан Мақпал «Бір бала» атты халық әнін орындады.
* Студент Лепесов Айнагүл М. Жұмабаевтың «Мағжан поэзиясы», «Анама» атты өлеңдерін оқыды.
* Студенттер және келген қонақтар өз пікірлерімен бөлісті.
* Механика кафедрасының доценті Туралина Д.Е.қосымша деректер айтып, пікірімен бөлісті.
* Механика кафедрасы меңгерушісінің тәрбие ісі жөніндегі орынбасары Еспаев Б. ашық тәрбие сағаты жөнінде өз пікірін білдірді.
* Магистрант Қожатаева Гүлнұр «Бес арыс» атты өлеңмен тәрбие сағатын аяқтады.

Сабақ барысында студенттер төмендегідей ойларын білдірді:

* **Менхан Рүстем**: Тәрбие сағаты барысында рухани азық алдым. Алаштың басын қосқан бес арыстың біз білмейтін тұстарымен танысып жатырмыз.Осындай алқалы азаматтарымыз аңсап кеткен өмірде біз өмір сүріп отырмыз.Осындай тәрбие сағаттары жиі өткізіліп тұрса, рухымыз асқақтаған елдің еңсесі жоғары болатынына сенімім мол.
* **Мұратбек Арман:**

Армысыздар Алаштың арқа сүйер азаматтары! Бүгінгі ашық тәрбие сағатынан алған әсерім өте мол. Біз алдыға қарай ұмтыла отырып, артқа бір сәт бұрылып қойғанымыз өте зор. Тәуелсіздікті аңсаған Алаш зиялыларынын бізге қалтырған мол мұрасын болашақ ұрпаққа жеткізу біздің парызымыз деп ойлаймын.

Алынған тақырып маңызды болғандықтан, сабақ тартымды өтті. Жоспар бойынша дайындалған сабақ өз уақытында игерілді. Дөңгелек үстел өту барысында студенттер өз білімдерін толықтыра түсті.

**Педагогикалық практика жетекшісі Туралина Д. Е.**